A 2013-as női sakkvilágbajnoki ciklusban Élő-pontszáma alapján indulási jogot szerzett a FIDE Women's Grand Prix 2011–12 versenysorozatán való részvételre. 2011. augusztusban Rosztovban Hou Ji-fan mögött a 2. helyet szerezte meg, októberben Nalcsikban ötödik lett, 2012. júniusban Kazánban csak nyolcadik, de júliusban Jermukban a 2−4. helyen végzett. A versenysorozat összesítésében ezekkel az eredményekkel az ötödik helyet szerezte meg.